CELEX: 32010R0692
Language: hu
Date: 2010-07-30 00:00:00
Title: A Bizottság 692/2010/EU rendelete ( 2010. július 30. ) egyes áruk Kombinált Nómenklatúra szerinti besorolásáról

3.8.2010   
            
            
               HU
            
            
               Az Európai Unió Hivatalos Lapja
            
            
               L 201/23
            
         A BIZOTTSÁG 692/2010/EU RENDELETE
   (2010. július 30.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – 60 napig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult a 2913/92/EGK tanácsi rendelet 12. cikke (6) bekezdésének alkalmazásában 60 napig továbbra is felhasználhatja.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 30-án.
      
         
            a Bizottság részéről
         
         Neelie KROES
         
            alelnök
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Gumi hátlappal ellátott, körülbelül 75 cm hosszú és 45 cm széles, vastag, félkör alakú, sodrott kókuszdiórost-szövetből készült áru. A felület nagyobb részét a szövet teszi ki. Az árut díszítő gumiszegély veszi körül. (lábtörlő)
                              (Lásd a 652. számú képet.) (1)
                              
                           
                        
               
                  5702 20 00
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, a 40. árucsoporthoz tartozó megjegyzések 2. a) pontja, a 46. árucsoporthoz tartozó megjegyzések 1. pontja, az 57. árucsoporthoz tartozó megjegyzések 1. pontja, valamint az 5702 és az 5702 20 00 KN-kód szövegezése határozza meg.
                  A kókuszdiórost-szövet növényi eredetű textilrost, amely sodrott formában az 5308 vámtarifaszám alá sorolható, ezért a Kombinált Nómenklatúra XI. áruosztályához (textilipari alapanyagok és textiláruk) tartozik.
                  Az áru felülete kókuszdiórostból álló fonalból szőtt szövetből és gumiból készült. A kókuszdiórost adja meg a felület jellegét a Kombinált Nómenklatúra értelmezésére szolgáló 3. b) általános szabály értelmében, mert lehetővé teszi, hogy az emberek beledörzsöljék vagy letöröljék cipőtalpukat. A felület nagyobb részét a kókuszdiórost teszi ki.
                  Mivel használat során az áru felülete, a textilanyag (kókuszdiórostból álló fonalból szőtt szövet) van leginkább használatban, az 57. árucsoporthoz tartozó megjegyzések 1. pontja értelmében az áru „textil padlóborítónak” tekintendő.
                  Méreténél, vastagságánál, merevségénél és erősségénél fogva az áru a textil padlóborító objektív jellemzőit viseli magán (lábtörlő).
                  Ezenkívül az 5702 vtsz.-hoz tartozó szöveg magában foglalja a „más textil padlóborító, szőtt” meghatározást a lábtörlők beltéri vagy kültéri használatának tekintetében történő megkülönböztetés, valamint konkrét méretmegjelölés nélkül.
                  Az áru ezért a 40. árucsoporthoz tartozó megjegyzések 2. a) pontja szerint nem sorolható be a 40. árucsoportba, mivel az nem foglalja magában a XI. áruosztály áruit (textilipari alapanyagok és textiláruk).
                  Hasonlóképpen nem sorolható be az áru a 46. árucsoportba sem, mert az árucsoporthoz tartozó megjegyzések 1. pontja nem tartalmazza a sodrott természetes textilrostokat.
                  Ezért az árut textil padlóborítóként az 57. árucsoportba kell besorolni.
               
            
                  
                              2.
                           
                           
                              Körülbelül 60 cm hosszú és 40 cm széles, vastag, négyszögletű áru, amely bolyhos felületet képző kókuszdiórostból készült. A kókuszdiórostok a hátlapot képező polivinil-klorid anyaghoz tapadnak. A lábtörlőt díszítő polivinil-klorid szegély veszi körül. (lábtörlő)
                              (Lásd a 653. számú képet.) (1)
                              
                           
                        
               
                  5705 00 90
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, a 39. árucsoporthoz tartozó megjegyzések 2. p) pontja, az 57. árucsoporthoz tartozó megjegyzések 1. pontja, valamint az 5705 és az 5705 00 90 KN-kód szövegezése határozza meg.
                  A kókuszdiórost-szövet az 5305 vtsz. alá tartozó növényi eredetű textilrost, ezért a Kombinált Nómenklatúra XI. áruosztályához (textilipari alapanyagok és textiláruk) tartozik.
                  Az áru felülete kókuszdiórost-szövetből és poli(vinil-klorid)-ból készült. A kókuszdiórost adja meg a felület jellegét a Kombinált Nómenklatúra értelmezésére szolgáló 3. b) általános szabály értelmében, mert lehetővé teszi, hogy az emberek beledörzsöljék vagy letöröljék cipőtalpukat.
                  Mivel használat során az áru felülete, a textilanyag (kókuszdiórost) van leginkább használatban, az 57. árucsoporthoz tartozó megjegyzések 1. pontja értelmében az áru „textil padlóborítónak” tekintendő.
                  Méreténél, vastagságánál, merevségénél és erősségénél fogva az áru a textil padlóborító objektív jellemzőit viseli magán (lábtörlő).
                  Ezenkívül az 5705 vtsz. magában foglalja a szőnyegeket és a textil padlóborítókat a lábtörlők beltéri vagy kültéri használatának tekintetében történő megkülönböztetés, valamint konkrét méretmegjelölés nélkül (Lásd az 5705 vtsz.-hoz tartozó HR-megjegyzések 1. bekezdését). Ez a vámtarifaszám tartalmazza a bolyhos felületű szőnyegeket, amelyek esetében a bolyhos felület vagy egy anyaghoz vagy közvetlenül egy az anyagot alkotó ragasztóanyaghoz kapcsolódik (Lásd az 5705 vtsz.-hoz tartozó HR-megjegyzések 2. bekezdésének 1. pontját.).
                  Következésképp a 39. árucsoporthoz tartozó megjegyzések 2. p) pontja szerint ez az áru nem sorolható be a 39. árucsoportba, mivel az nem foglalja magában a XI. áruosztály áruit (textilipari alapanyagok és textiláruk).
                  Ezért az árut textil padlóborítóként az 57. árucsoportba kell besorolni.
               
            
         
      
         
      
         (1)  A kép csupán tájékoztató jellegű.